શાળા સંચાલક સાથેની કમિટીની બેઠક દરમિયાન સંચાલક સિવાય કોઇ પણ ત્રાહિત વ્યકિતને હાજર નહીં રાખવા દેવા કડક સૂચના આપવામાં આવી હતી. આજે કમિટીના કાર્યભારના પહેલા દિવસે ડીઇઓ અને ડીપીઓ સાથે બપોર પછી કમિટીની એક બેઠક મળશે, જેમાં કેવી રીતે ઝડપથી કામગીરી પૂરી થાય, કેટલી ફી વધારાની દરખાસ્ત આવી છે તે સહિતની ચર્ચા થશે. અમદાવાદની ફી નિયમન કમિટીના અધ્યક્ષસ્થાને નિવૃત્ત ન્યાયાધીશ સી.એલ. મીના, શિક્ષણશાસ્ત્રી આર.સી. પટેલ, સંચાલક મંડળના પ્રતિનિધિ વલ્લભભાઇ પટેલ, ચાર્ટર્ડ એકાઉન્ટન્ટ એસો‌િસએશનના પૂર્વ પ્રમુખ દુર્ગેશ બુચ અને સત્તામંડળનો બહોળો અનુભવ ધરાવતા એન્જિનિયર એન.કે. પટેલનો સમાવેશ કરાયો છે. ફી નિર્ધારણ કમિટીની રચનામાં વાલીઓની બાદબાકી થતાં આગામી સમયમાં આ મુદ્દે સંઘર્ષનાં એંધાણ વર્તાઇ રહ્યાં છે.